శ్రీనగర్: జమ్మూకశ్మీర్లోని శ్రీనగర్లో గురువారం జరిగిన రీపోలింగ్లో కేవలం 2.02 శాతం ఓటింగ్ మాత్రమే నమోదైంది. గత ఆదివారం శ్రీనగర్-బుద్గమ్ ఎంపీ స్థానానికి ఉప ఎన్నిక నిర్వహించారు. ఈసందర్భంగా జరిగిన అల్లర్లలో 8 మంది మృతి చెందారు. దీంతో 38 పోలింగ్ కేంద్రాల్లో తిరిగి ఎన్నికలు నిర్వహించాలని ఈసీ ఆదేశించింది. గురువారం భారీ సెక్యూరిటీ మధ్య జరిగిన రీపోలింగ్లో 35,169 మంది ఓటర్లలో 702 మంది మాత్రమే ఓటు వేశారు. దీంతో కేవలం 2.02 శాతం ఓటింగ్ మాత్రమే నమోదైనట్లు ఎన్నికల అధికారులు తెలిపారు. 20 వేల మంది జవాన్లను మోహరించగా ఒక చోట మాత్రమే రాళ్ళదాడి జరిగినట్లు వారు వివరించారు. ఆదివారం జరిగిన శ్రీనగర్ ఉప ఎన్నికలో 27 ఏళ్ళ నాటి కనిష్ట స్థాయికి ఓటింగ్ పడిపోయింది. మొత్తంగా 7.14 శాతం మాత్రమే పోలింగ్ నమోదైంది.
srinagar: jammookashmeerloni srinagarlo guruvaram jarigina repolinglo kevalam 2.02 saatam oting matrame namodaindi. gatha aadivaaram srinagar-budgam empy sthaanaaniki upa ennika nirvahinchaaru. eesandarbhamgaa jarigina allarlalo 8 mandi mruti chendaaru. deentho 38 poling kendraallo tirigi ennikalu nirvahinchaalani eesee aadesinchindi. guruvaram bhari security madhya jarigina repolinglo 35,169 mandi otarlalo 702 mandi matrame otu vaesaaru. deentho kevalam 2.02 saatam oting matrame namodainatlu ennikala adhikaarulu telipaaru. 20 vela mandi javaanlanu moharinchagaa oka chota matrame ralladadi jariginatlu vaaru vivarinchaaru. aadivaaram jarigina srinagar upa ennikalo 27 ella naati kanishta sthaayiki oting padipoyindi. mottamgaa 7.14 saatam matrame poling namodaindi.